Document ID: /roh_data/filtered/fineweb-2-filterrobots_roh.jsonl.gz/46990

Dapi trais onns è l’actura da Samedan Sara Hermann commembra da la pli renumada gruppa da teater svizra, da Mummenschanz. Ina giada è ella ina medusa alva, en in auter toc è ina gìa sia mascra e pli tard porta ella ina mascra da plastilin. Tar tuts trais tocs è sia fatscha adina zuppada davos ina mascra. Il film mussa la fatscha da Sara Hermann davos la mascra, la vita davos las culissas cun ses muments legraivels, dentant era cun muments stentus e pensivs. Il film dat era invistas en la vita da Sara Hermann sper sia lavur cun Mummenschanz: Ina visita tar ses bab a Samedan, ina prelecziun per uffants a Cuira e ses nov project a Turitg.